CELEX: 42013X0327(02)
Language: da
Date: 2013-03-27 00:00:00
Title: 2013-ændringer til regulativ nr. 58 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af: I. Anordninger til afskærmning bagtil mod underkøring (RUPD) — II. Køretøjer for så vidt angår påmontering af en godkendt type anordning til afskærmning bagtil mod underkøring — III. Køretøjer for så vidt angår deres afskærmning bagtil mod underkøring (RUP)

27.3.2013   
            
            
               DA
            
            
               Den Europæiske Unions Tidende
            
            
               L 89/34
            
         Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:
   http://www.unece.org/trans/main/wp29/wp29wgs/wp29gen/wp29fdocstts.html
   2013-ændringer til regulativ nr. 58 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af:
   
               I.
            
            
               Anordninger til afskærmning bagtil mod underkøring (RUPD)
            
         
               II.
            
            
               Køretøjer for så vidt angår påmontering af en godkendt type anordning til afskærmning bagtil mod underkøring
            
         
               III.
            
            
               Køretøjer for så vidt angår deres afskærmning bagtil mod underkøring (RUP)
            
         Ændringer til regulativ nr. 58 offentliggjort i EUT L 232 af 30.8.2008
   
   Omfattende:
   
                
            
            
               Supplement 1 til ændringsserie 02 — Ikrafttrædelsesdato: 26. juli 2012
            
         
                
            
            
               Korrigendum 1 til ændring 1 til revision 2 til regulativet — Ikrafttrædelsesdato: 26. juli 2012
            
         
                
            
            
               Supplement 2 til ændringsserie 02 — Ikrafttrædelsesdato: 18. november 2012
            
         
                
            
            
               Supplement 3 til ændringsserie 02 — Ikrafttrædelsesdato: 15. juli 2013
            
         
      Ændringer af regulativets tekst
   
   Punkt 1.1.1 affattes således:
   
               »1.1.1.
            
            
               DEL I: anordninger til afskærmning bagtil mod underkøring beregnet til montering på køretøjer i klasse M, N og O (1)«
            
         Punkt 1.1.2 affattes således:
   
               »1.1.2.
            
            
               DEL II: montering af anordninger til afskærmning bagtil mod underkøring, der er blevet godkendt i henhold til del I i dette regulativ, på køretøjer i klasse M, N og O (1)«
            
         Punkt 1.1.3 affattes således:
   
               »1.1.3.
            
            
               DEL III: køretøjer i klasse M, N og O (1) udstyret med en anordning til afskærmning bagtil mod underkøring, der ikke er blevet særskilt godkendt i henhold til del I i dette regulativ, eller er udformet eller monteret på en sådan måde, at dens bestanddele kan anses for helt eller delvist at fungere som en anordning til afskærmning bagtil mod underkøring.«
            
         Der indsættes et nyt punkt 1.1.4 (inkl. fodnote (1)), der affattes således:
   
               »1.1.4.
            
            
               Køretøjer i klasse M1, M2, M3, N1, O1 og O2 (1) for så vidt angår afskærmning bagtil mod underkøring.«
            
         Fodnote 1 affattes således:
   
      
                  »(1)
               
               
                  Som defineret i den konsoliderede resolution om køretøjers konstruktion (R.E.3.), dokument ECE/TRANS/WP.29/78/Rev.2, punkt 2.«
               
            
   Punkt 2 affattes således:
   
      »2.   ALMINDELIGE FORSKRIFTER«
   
   Der indsættes nye punkter 2.1 til 2.3 (fodnote (1) er uændret), der affattes således:
   
               »2.1.
            
            
               Alle køretøjer skal konstrueres og/eller udstyres, så de yder en effektiv beskyttelse i hele deres bredde mod underkøring af de køretøjer, der er nævnt i punkt 1 i dette regulativ i tilfælde af kollision bagfra med køretøjer i klasse M1 og N1 (1).
            
         
               2.2.
            
            
               Køretøjet skal prøves under de betingelser, der er fastsat i punkt 2 i bilag 5.
            
         
               2.3.
            
            
               Køretøjer i klasse M1, M2, M3, N1, O1 og O2 anses for at opfylde betingelsen ovenfor:
               
                           a)
                        
                        
                           hvis de opfylder de i del II eller del III fastsatte betingelser, eller
                        
                     
                           b)
                        
                        
                           hvis frihøjden af den bageste del af køretøjet i ulastet stand ikke overstiger 550 mm over en bredde, der er kortere end bagakslen, fratrukket 100 mm i hver side (ekskl. dækkets udbuling tæt ved vejoverfladen), eller
                        
                     
                           c)
                        
                        
                           hvis det for køretøjer i klasse O1 og O2, hvor dækkene rager mere end halvdelen af deres bredde uden for karrosseriet (uden hjulafskærmning) eller uden for chassiset uden karrosseri, gælder, at frihøjden af den bageste del af køretøjet i ulastet stand ikke overstiger 550 mm over en bredde, der ikke er under afstanden mellem de inderste punkter på dækkene, fratrukket 100 mm (bortset fra dækkets udbuling tæt ved vejoverfladen) i hver side.
                        
                     Har køretøjet flere bagaksler, skal bredden af den bredeste af disse lægges til grund.
               Kravene i punkt 2.3.b), og 2.3.c) ovenfor skal som minimum være opfyldt for en linje:
               
                           a)
                        
                        
                           i en afstand af højst 450 mm fra køretøjets bageste punkt
                        
                     
                           b)
                        
                        
                           der højst må være brudt på sammenlagt 200 mm.«
                        
                     
         Punkt 15.1 affattes således:
   
               »15.1.
            
            
               Hvis det køretøj, der er ansøgt godkendt i henhold til dette regulativ, er forsynet med en godkendt anordning til afskærmning bagtil mod underkøring, opfylder kravene i afsnit 16 nedenfor og er prøvet efter de i punkt 2.2 fastsatte betingelser, udstedes der godkendelse for den pågældende type køretøj.«
            
         Punkt 16.2 affattes således:
   
               »16.2
            
            
               Anordningen til afskærmning bagtil mod underkøring må ikke i noget punkt være bredere end bagakslen målt ved hjulenes yderste punkt, bortset fra dækkenes udbuling ved vejbanen, eller være mere end 100 mm smallere i hver side. Er anordningen indeholdt eller integreret i køretøjets karrosseri, der selv er bredere end bagakslen, gælder kravet om, at afskærmningen bagtil mod underkøring ikke må være bredere end bagakslen, ikke. For køretøjer i klasse O1 og O2, hvor dækkene rager mere end halvdelen af deres bredde uden for karrosseriet (uden hjulafskærmning) eller uden for chassiset uden karrosseri, må bredden af anordningen til afskærmning bagtil mod underkøring ikke være mindre end afstanden mellem de inderste punkter på dækkene, fratrukket 100 mm i hver side, bortset fra dækkets udbuling tæt ved vejoverfladen. Har køretøjet flere bagaksler, skal bredden af den bredeste af disse lægges til grund. Derudover skal kravene i punkt 3.1.2 og 3.1.3 i bilag 5 vedrørende afstanden fra de steder, hvor prøvningskræfterne påføres, og baghjulenes yderkanter (bilag 1, punkt 7) kontrolleres og registreres i typegodkendelsesattesten.«
            
         Punkt 24.1 affattes således:
   
               »24.1.
            
            
               Hvis det køretøj, der er ansøgt godkendt i henhold til dette regulativ, opfylder kravene i punkt 2.3.b) eller punkt 2.3.c) eller i punkt 25 og er prøvet efter kravene i punkt 2.2, udstedes der godkendelse for den pågældende køretøjstype.«
            
         Punkt 25.3 affattes således:
   
               »25.3.
            
            
               Afskærmningen bagtil mod underkøring må ikke på noget punkt være bredere end bagakslen målt ved hjulenes yderste punkt, bortset fra dækkenes udbuling ved vejbanen, eller være mere end 100 mm smallere i nogen af siderne. Er anordningen indeholdt eller integreret i køretøjets karrosseri, der selv er bredere end bagakslen, gælder kravet om, at afskærmningen bagtil mod underkøring ikke må være bredere end bagakslen, ikke. For køretøjer i klasse O1 og O2, hvor dækkene rager mere end halvdelen af deres bredde uden for karrosseriet (uden hjulafskærmning) eller uden for chassiset uden karrosseri, må bredden af afskærmningen bagtil mod underkøring ikke være mindre end afstanden mellem de inderste punkter på dækkene, fratrukket 100 mm i hver side, bortset fra dækkets udbuling tæt ved vejoverfladen. Har køretøjet flere bagaksler, skal bredden af den bredeste af disse lægges til grund. Derudover skal kravene i punkt 3.1.2 og 3.1.3 i bilag 5 vedrørende afstanden fra de steder, hvor prøvningskræfterne påføres, og baghjulenes yderkanter (bilag 1, punkt 7) kontrolleres og registreres i typegodkendelsesattesten.«
            
         Punkt 31.3 affattes således:
   
               »31.3.
            
            
               Fra 18 måneder efter dette regulativs ikrafttræden, som ændret ved ændringsserie 02, kan en kontraherende part, som anvender dette regulativ:
               
                           a)
                        
                        
                           nægte at meddele godkendelse af en type komponent eller separat teknisk enhed, som ikke opfylder forskrifterne i dette regulativs del I, som ændret ved ændringsserie 02
                        
                     
                           b)
                        
                        
                           kun meddele godkendelse, hvis den pågældende type komponent eller separate tekniske enhed, som skal godkendes, opfylder forskrifterne i dette regulativs del I, som ændret ved ændringsserie 02
                        
                     
                           c)
                        
                        
                           forbyde montering af en komponent eller separat teknisk enhed, som ikke opfylder forskrifterne i dette regulativs del I og II, som ændret ved ændringsserie 02.«
                        
                     
         Punkt 31.5 affattes således:
   
               »31.5.
            
            
               Fra 48 måneder efter dette regulativs ikrafttræden, som ændret ved ændringsserie 02, kan en kontraherende part, som anvender dette regulativ:
               
                           a)
                        
                        
                           kun meddele godkendelse, hvis den pågældende køretøjstype, som skal godkendes, opfylder forskrifterne i dette regulativs punkt 2.3.b) eller 2.3.c) eller del III, som ændret ved ændringsserie 02
                        
                     
                           b)
                        
                        
                           nægte at acceptere national eller regional typegodkendelse og nægte den første nationale eller regionale indregistrering (første ibrugtagning) af et køretøj, som ikke opfylder forskrifterne i dette regulativs punkt 2.3.b) eller 2.3.c) eller del III, som ændret ved ændringsserie 02.«
                        
                     
         
      Ændringer i bilagene
   
   Bilag 3 affattes således:
   »….
   af en type køretøj for så vidt angår dets afskærmning bagtil mod underkøring (RUP) i henhold til punkt 2.3.b)/punkt 2.3.c)/del III (2) i regulativ nr. 58.
   ….«
   Bilag 5, punkt 3.1.2 affattes således:
   
               »3.1.2.
            
            
               I de tilfælde, der er defineret i afsnit 1.1.1. og 1.1.2. i dette bilag, skal der konsekutivt påføres en horisontal kraft på 50 kN eller 25 % af den kraft, som køretøjets totalmasse frembringer, afhængigt af hvilken af disse der er mindst, på to punkter placeret 300 + 25 mm fra de længdeplaner, der tangerer yderkanterne for hjulene på bagakslen eller for anordningen til afskærmning bagtil mod underkøring, hvis dennes bredde overstiger bagakslens bredde, og på et tredje punkt placeret på den linje, der forbinder disse to punkter, i køretøjets vertikale midterplan.«